Diari Oficial de la Generalitat Valenciana


Sumari del DOGV 4130, del 19-11-2001 (2001/10937)

Informació pública de la convocatòria i bases per a la provisió en propietat d'una plaça d'auxiliar, vacant en la plantilla de personal funcionari d'aquest Ajuntament, mitjançant concurs oposició.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10200


Data del document
:   15-10-2001

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * administració local
    * concurs administratiu
    * professió administrativa

Informació pública de la convocatòria i bases per a la provisió en propietat d'una plaça d'auxiliar, vacant en la plantilla de personal funcionari d'aquest Ajuntament, mitjançant concurs oposició. [2001/A10758]
  
Mitjançant el Decret de l'Alcaldia de data 15 d'octubre de 2001, s'aproven les bases per a la provisió en propietat d'una plaça d'auxiliar d'administració general, mitjançant concurs oposició:
  
Bases per a la provisió en propietat d'una plaça d'auxiliar, vacant en la plantilla de personal funcionari d'aquest Ajuntament, mitjançant concurs oposició.
  
Primera. Objecte de la convocatòria
  
L'objecte d'aquesta convocatòria és la provisió en propietat, pel procediment de concurs oposició, d'una plaça d'auxiliar, amb grup D de titulació i nivell 15 de complement de destinació, amb pagues extraordinàries, triennis i la resta d'emoluments establits per la legislació vigent, vacant en la plantilla de personal funcionari d'aquest Ajuntament, enquadrada en l'escala d'administració general, subescala auxiliar.
  
Segona. Normativa
  
Aquesta convocatòria es regirà pel que disposen aquestes bases, i pel que estableix la Llei 7/1985, de 2 d'abril; Reial Decret Legislatiu 781/1986, de 18 d'abril, i la resta de normativa de pertinent aplicació.
  
Tercera. Requisits dels aspirants
  
Per a ser admesos a la realització de les proves selectives, els aspirants han de complir els següents requisits en el termini en què finalitze la presentació d'instàncies:
  
a) Ser espanyol o nacional dels estats membres de la Comunitat Europea o d'aquells estats on siga aplicable la lliure circulació de treballadors.
  
b) Estar en possessió del títol de Graduat Escolar, Formació Professional de primer grau o equivalent, o complir les condicions per a obtenir-lo en la data que finalitze el termini de presentació d'instàncies. L'equivalència haurà de ser reconeguda per l'administració competent en cada cas concret i haurà de ser degudament acreditat en aquest sentit pels aspirants.
  
c) Haver complit 18 anys i no excedir d'aquella edat en què falten menys de 10 anys per a la jubilació forçosa, edats ambdues referides a la data en què finalitze el termini de presentació d'instàncies.
  
d) No haver sigut separat, mitjançant un expedient disciplinari, del servei de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies on se sol·licita prendre part en les proves selectives, en què els aspirants han de manifestar que compleixen tots els requisits que s'exigeixen en la base anterior, s'han de dirigir a l'alcaldessa presidenta de la corporació i s'han de presentar al Registre General d'aquest Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptats a partir de la publicació de l'anunci en extracte d'aquesta convocatòria en el Boletín Oficial del Estado.
  
2. Els drets d'examen, que es fixen en la quantitat de 2.500 pessetes, els han de satisfer els aspirants en presentar la instància i no podran ser tornats excepte en els casos de no-admissió a les proves per la falta de requisits que s'esmenten en la base tercera.+
  
A la sol·licitud caldrà adjuntar obligatòriament:
  
1. Justificant d'haver pagat els drets d'examen.
  
2. Declaració expressa i formal de complir tots els requisits de la convocatòria, referits sempre a la data d'expiració del termini de presentació de sol·licituds, que hauran d'acreditar posteriorment, en el cas que foren seleccionats.
  
En cas d'instàncies defectuoses, es requerirà l'interessat perquè esmene les deficiències, advertint-li que, si no ho fa abans de 10 dies, quedarà exclòs de la llista d'aspirants.
  
S'entenen com a instàncies defectuoses amb possibilitat d'esmena:
  
- L'impagament dels drets d'examen o la no-aportació del justificant d'ingrés.
  
- L'omissió de la signatura.
  
- No presentar la declaració jurada indicada en l'apartat 2.
  
Cinquena. Llista d'aspirants
  
Una vegada finalitzat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Diari Oficial de la Generalitat Valenciana i al tauler d'anuncis de la corporació, i que esdevindrà definitiva en cas que no es presenten reclamacions.
  
Sisena. Tribunal qualificador
  
El tribunal qualificador de l'oposició estarà constituït de la següent forma:
  
Presidenta: alcaldessa presidenta de la corporació o membre d'aquesta en qui delegue.
  
Secretari: el de la corporació o membre d'aquesta en qui delegue, que actuarà a més com a vocal.
  
Vocals:
  
- Un representant del professorat oficial designat per la Conselleria de Justícia y Administracions Públiques.
  
- Un representant de l'administració de la Generalitat Valenciana.
  
- Un representant del personal de la corporació, amb veu i vot, que estiga en possessió de la titulació mínima exigida en la convocatòria.
  
Podran nomenar-se assessors del tribunal. El seu nomenament haurà de fer-se públic junt amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Diari Oficial de la Generalitat Valenciana i al tauler d'edictes de la corporació, amb una antelació mínima d'un mes a la realització de proves selectives.
  
El tribunal no podrà constituir-se ni actuar sense l'assistència de més de la meitat dels seus membres titulars o suplents indistintament.
  
El tribunal que actue en aquestes proves selectives tindrà la categoria quarta de les recollides en el Reial Decret 236/1988, de 4 de març, segons la modificació efectuada per la Resolució de 22 de març de 1993.
  
Els components del tribunal han d'abstenir-se d'intervenir-hi i els aspirants podran recusar-los quan concórreguen en ells alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar aquests membres en els termes que assenyala l'article 29 del mateix text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà a desenvolupar per escrit un tema elegit a l'atzar, dels inclosos en el temari de matèries comunes, i en el desenvolupament d'aquestes, amb una duració màxima d'una hora.
  
La qualificació d'aquest exercici serà de 0 a 10 punts.
  
Segon exercici. Obligatori i eliminatori.
  
Consistirà a desenvolupar per escrit un tema elegit a l'atzar, dels inclosos en el temari de matèries específiques de la convocatòria, amb una duració màxima de dues hores.
  
La qualificació d'aquest exercici serà de 0 a 10 punts.
  
Tercer exercici. Obligatori i eliminatori.
  
Consistirà a realitzar un o diversos supòsits pràctics, relacionats amb les funcions pròpies del lloc de treball objecte de la convocatòria.
  
Aquest exercici serà qualificat de 0 a 10 punts.
  
Quart exercici. Obligatori i no eliminatori.
  
Consistirà a traduir un text del castellà al valencià i viceversa, en un temps màxim que determinarà el tribunal amb anterioritat a la seua celebració.
  
 Serà qualificat de 0 a 5 punts.
  
Aquells aspirants que hagen sigut qualificats en alguna d'aquestes proves com a no aptes perdran el dret a continuar el procediment selectiu, i en quedaran definitivament eliminats.
  
Vuitena. Concurs de mèrits
  
Atés que es tracta d'un concurs oposició, de conformitat amb el que disposa l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, citant-los perquè compareguen en el termini de 10 dies hàbils per a presentar la documentació acreditativa dels mèrits i l'experiència prevista en la convocatòria, juntament amb un projecte o memòria relatiu a les funcions del lloc que es convoca. I es procedirà a fixar la data de l'entrevista personal, que ha de realitzar-se amb anterioritat a la valoració final dels mèrits i en la qual defensaran el projecte presentat.
  
Una vegada puntuats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total, concedint-los un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Una vegada s'hagen resolt les possibles al·legacions i reclamacions, el tribunal dictarà una resolució que fixe la relació definitiva d'aspirants aprovats per l'ordre de puntuació, que sota cap circumstància podrà contenir un nombre superior al de places convocades, i que s'exposarà al públic i s'elevarà a l'autoritat competent perquè es publique en el Diari Oficial de la Generalitat Valenciana.
  
Puntuació de mèrits
  
a) Experiència professional:
  
Anys de serveis prestats en les distintes administracions públiques, computant-se a aquests efectes els serveis reconeguts a l'empara del que disposa la Llei 70/1978.
  
Tot això de conformitat amb el que disposa el Decret 33/1999.
  
Es valorarà a raó de 0,1 punt per mes de serveis prestat, fins a un màxim de 4 punts.
  
b) Possessió de titulacions acadèmiques, cursos de formació i coneixements del valencià.
  
B.1 Titulacions i altres mèrits que s'estimen relacionats amb el lloc de treball: 1 punt.
  
B.2 Cursos:
  
Es valoraran fins a un màxim d'1 punt els cursos que tinguen relació directa amb les funcions del lloc de treball exercit, si van ser convocats o organitzats per la universitat, instituts o escoles oficials de formació de funcionaris o altres entitats, en aquest cas homologats per l'Institut Valencià d'Administració Pública, d'acord amb la següent escala.
  
a) de 100 o més hores 0,75 punts
  
b) de 75 o més hores 0,50 punts
  
c) de 50 o més hores 0,40 punts
  
d) de 25 o més hores 0,20 punts
  
e) de 15 o més hores 0,10 punts
  
B.3 Coneixement del valencià.
  
Es valorarà fins a un màxim d'1 punt sempre que s'acredite estar en possessió del certificat o homologació expedits per la Junta Qualificadora de Coneixements de Valencià, d'acord amb la següent escala:
  
- Coneixement grau superior 1,00 punt
  
- Coneixement grau mitjà 0,75 punts
  
- Coneixement grau elemental 0,50 punts
  
- Coneixement nivell oral 0,25 punts
  
c) Mèrits específics.
  
El tribunal podrà concedir fins a un màxim d'1 punt per la concurrència de qualsevol circumstància no prevista en aquest barem, deixant constància en l'expedient dels mèrits que es valoren i la puntuació que s'atorga.
  
d) Entrevista personal.
  
Es comprovaran i valoraran fins a un màxim de 2 punts els coneixements del lloc de treball, l'aptitud, eficàcia, experiència professional de l'aspirant, així com la seua capacitat d'iniciativa, productivitat i nivell de responsabilitat i totes les circumstàncies que calguen per al millor desenvolupament de les funcions, tot això de conformitat amb la defensa que faça l'opositor del projecte prèviament presentat.
  
Novena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, l'aspirant que haja obtingut la major puntuació, i per tant proposat pel tribunal, haurà d'aportar dins del termini de 10 dies naturals, comptats a partir de l'esmentada proposta, els següents documents acreditatius de les condicions per a prendre part en l'oposició, que s'exigeixen en la base tercera:
  
a) Certificat de naixement expedit pel Registre Civil o fotocòpia compulsada del document nacional d'identitat. Els no nascuts en territori espanyol hauran d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada de l'original per a la seua compulsa.
  
c) Certificat mèdic on s'acredite no patir cap malaltia ni defecte físic que impedisca el desenvolupament normal de les funcions.
  
d) Declaració jurada de no haver sigut separat mitjançant un expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.
  
e) Declaració de l'interessat de no estar exercint cap lloc o activitat en el sector públic, delimitat per l'article primer de la Llei 53/1984, havent d'indicar-hi així mateix que no realitza cap activitat privada incompatible o subjecta a reconeixement d'incompatibilitat, fent-hi referència igualment a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.
  
2. Si, dins del termini indicat, i llevat de casos de força major, l'opositor proposat no presenta la seua documentació o no compleix els requisits exigits, no podrà ser nomenat i quedarà anul·lada la seua actuació, sense perjudici de la responsabilitat en què haguera pogut incórrer per falsedat en la instància on sol·licita prendre part en l'oposició.
  
Deu. Incidències
  
El tribunal quedarà facultat per a resoldre els dubtes que es presenten i prendre els acords necessaris per al bon ordre de l'oposició, en tot el que no disposen aquestes bases.
  
Onze. Recursos
  
La convocatòria i les seues bases i tots els actes administratius que es deriven d'aquella i de l'actuació del tribunal qualificador podran ser impugnats pels interessats en els casos i en la forma establits en la Llei de Procediment Administratiu.
  
ANNEX I
  
Matèries comunes i desenvolupament d'aquestes
  
Tema 1. La Constitució espanyola de 1978. Estructura i principis fonamentals. La Corona. Les Corts Generals. El poder judicial i l'executiu (Govern i administració).
  
Tema 2. Organització de l'administració de l'estat: central i perifèrica. L'Estatut d'Autonomia de la Comunitat Valenciana.
  
Tema 3. El règim local espanyol, evolució històrica. L'administració local en la Constitució de 1978. El principi d'autonomia. El seu significat i abast. Referència a la Llei 7/1985, Reguladora de les Bases de Règim Local.
  
Tema 4. La submissió de l'administració al dret. L'ordenament juridicoadministratiu. El reglament: concepte, naturalesa i classes. L'acte administratiu. El silenci administratiu.
  
Tema 5. El procediment administratiu. La Llei de Procediment Administratiu. Fases del procediment. Recursos administratius. Jurisdicció contenciosa administrativa.
  
Tema 6. La hisenda pública. Principis constitucionals. Recursos, gestió i recaptació i inspecció de tributs.
  
Tema 7. Les entitats locals: classes i potestats. El municipi: organització i competències. La província: organització i competències. Les mancomunitats.
  
Tema 8. El municipi. El terme municipal. La població. L'empadronament. La potestat d'autoorganització de les entitats locals. El reglament orgànic municipal. Règim de funcionament dels òrgans de govern del municipi: règim de sessions i votació. Informació i participació ciutadana. L'Estatut dels Membres de les corporacions locals.
  
Tema 9. Potestat reglamentària. Les ordenances municipals: concepte i classes. Procediment d'aprovació. Els bans de l'Alcaldia. La publicació de les normes locals. Límits de la potestat reglamentària local.
  
Tema 10. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions. El planejament urbanístic. Classes de sòl.
  
Tema 11. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: formes de gestió. El planejament urbanístic.
  
Tema 12. Règim jurídic del personal al servei de l'administració local. Oferta pública. Selecció. Els funcionaris de les entitats locals. Drets i deures dels funcionaris d'administració local. Retribucions. La Seguretat Social. Règim disciplinari. Personal laboral, interí i eventual.
  
Matèries específiques
  
Tema 13. La integració en el règim de la Seguretat Social dels funcionaris de l'administració local. El Text Refós de la Llei General de la Seguretat Social: estructura i contingut.
  
Tema 14. Cotització a la Seguretat Social. Butlletins de cotització. La liquidació de quotes. Bases i tipus de cotització. Supòsits d'aplicació de les bonificacions en les quotes a la Seguretat Social.
  
Tema 15. Modificació, suspensió i extinció del contracte de treball. El salari. Jornada laboral. Permisos i vacances. El sistema retributiu dels funcionaris.
  
Tema 16. Inscripció d'empreses. Normes sobre afiliació, altes i baixes en el règim general. Procediments i efectes. Situacions assimilades a l'alta.
  
Tema 17. Incapacitat temporal: concepte i causes. Beneficiaris. Prestació econòmica: quantia. Naixement, duració i extinció del dret al subsidi. Maternitat: prestacions i duració.
  
Tema 18. Incapacitat permanent: concepte i graus d'incapacitat. Prestacions. Determinació i quantia. Naixement, duració i extinció del dret.
  
Tema 19. Gestió de la Seguretat Social. Entitats gestores: naturalesa, organització i funcions. La col·laboració en la gestió. Les mútues d'accidents de treball i malalties professionals de la Seguretat Social.
  
Tema 20. Els règims especials de la Seguretat Social. Cotització i recaptació. Acció protectora.